1962 ий — Юрий Ильич Соловьёв–Косатан, журналист да литератор, Марий Эл Республикысе тӱвыран сулло пашаеҥже палемда. Шернур кундем Купсолан чолга рвезыже кӱшыл шинчымашым Марий кугыжаныш университетыште налын. 1985 ий гыч тудо журналистлан пашам ышташ тӱналын. 2 ий «Кугарня» газетын тӱҥ редакторжо лийын. «Пиалан кайык еш» да моло книга-влакын авторжо. Кызыт «Марий журнал» предприятийым вуйлата.